Predkladacia správa

Zabezpečenie prístupnosti Ústredného vestníka EÚ (Official Journal) je súčasťou materiálnej platnosti tejto úradnej zbierky Európskej únie, ktorá sa stane od 1. mája 2004 súčasťou nášho platného právneho poriadku.

Materiál obsahuje informáciu o možnostiach sprístupnenia Official Journal na území Slovenskej republiky tak, aby bola reálne zabezpečená nielen formálna platnosť práva Európskej únie ale aj materiálna. V záujme zabezpečenia prístupnosti Official Journal je úlohou sprostredkovania distribúcie Official Journal poverené ministerstvo spravodlivosti, čím sa zabezpečí jednotnosť s distribúciou Zbierky zákonov Slovenskej republiky. 

Schválením tohto uznesenia vlády sa predpokladá tohtoročný dosah na štátny rozpočet v rozsahu cca 915 000 Sk a v ďalších rokoch pri nezmenenej výške predplatného približne 333 000 Sk.  Každý rezort bude hradiť náklady spojené s objednaním Official Journal zo svojho rozpočtu.